Հայաստանը իր յուրահատուկ ֆաունայով հանդիսանում է Կովկասի ամենահետաքրքիր տարածքներից մեկը: Լինելով լեռնային երկիր և ունենալով լանդշաֆտների ցայտուն արտահայտված բարձունքային գոտիակա­նություն՝ Հայաստանը բնորոշվում է իր ֆաունայի տեսակների բազմազանությամբ և էնդեմիզմով: Հայաս­տանը տնտեսապես արժեքավոր մի շարք բույսերի և կենդանիների ծագման կարևորագույն կենտրոններից մեկն է: Սակայն վերջին տարիների ընթացքում էկոհա­մակարգերի և լանդշաֆտների վրա մարդածին ազդեցության ուժեղացումը, կենսաբանական ռեսուր­սների գերօգտագործումը բերել են որոշ կենդանատեսակների ապրելավայրերի էական փոփո­խությանը և նույնիսկ դեգրադացմանը, որի արդյունքում մի շարք տեսակներ կանգնած են անհետացման եզրին: Միևնույն ժամանակ հանրապետության ֆաունայի շատ տեսակներ ապրում են այստեղ իրենց արեալի եզրերում կամ առաջացնում են առանձին, ընդհանուր արեալից մեկուսացված պոպուլյացիաներ, որոնք ավելի կարևոր են դարձնում այդ տեսակների ուսումնասիրության և պահպանության հարցը: